recursal/SuperWikiNEXT-32B huggingface dataset:
***Mot Moskva*** er en norsk dramafilm og roadmovie fra 2003 skrevet og regissert av Runar Hodne og Jo Strømgren. Filmen er den første spillefilmen til både Hodne og Strømgren, som begge er teaterinstruktører.

Thorbjørn Harr spiller hovdrollen som Vassi, leder for omreisende teatertrupp i Sovjetunionen på 1980-tallet. Vassi drømmer om å opptre på Pusjkinteatret i Moskva, i stedet for å opptre i dårlige forhold i provinsen. For å nå målet, samarbeider han med broren Victoras (Jo Strømgren), som får Vassi til å smugle sukker som motytelse for å hjelpe ham og truppen på vei mot Moskva.

Filmen er basert på Jo Strømgrens teaterforestilling *There*, hvor flere av skuespillerne fra filmen medvirket. Dialogen er på russisk og et eget oppdiktet kaudervelsk språk. Filmen ble spilt inn i Litauen og i Kaliningrad i Russland, og skal være den første spillefilmen som ble spilt inn i Kalinigrad.

For rollen ble Thorbjørn Harr nominert til Amandaprisen 2004 i klassen årets mannlige skuespiller.

Handling
--------

Vassi leder en liten teater-gruppe under Sovjet-tiden. Han har ekstremt høye kunstneriske ambisjoner, men omverdenen mangler interesse for planene hans. Ved en tilfeldighet havner en stum rumener på teater-scenen midt under en av forestillingene hans, og dette gjør denne opptredenen langt mer populær enn den opprinnelig var.

Vassi innrømmer etter hvert at han egentlig ikke er i stand til å sette opp noen gode forestillinger på egen hånd. Men han ønsker uansett å komme seg helt Moskva, og få muligheten til å opptre på større - og langt flottere - teater enn det han tidligere han har fått muligheten til.

Skuespillere
------------

* Thorbjørn Harr som Vassi
* Anna Dworak som Olga
* Espen Reboli Bjerke som Audronis
* Kyrre Texnæs som Tjarbe
* John Brungot som Arvo
* Silje Torp som Rosa
* Ivar Mykland som Johnny
* Jo Strømgren som Victoras
* Liubomiras Laucevicius som en ambassadør
* Vytautas Kupsys som ambassadørens assistent

Referanser
----------

1. 1 2 3  «Mot Moskva». *Nasjonalbiblioteket.no*.
2. ↑  ««Mot Moskva» - Traurig teatertrupp». *aftenbladet.no*. 19. september 2003. Besøkt 25. desember 2022.
3. ↑  «Urealistisk Sovjet-film i Quart-sola». *nrk.no*. 2. juli 2003. Besøkt 25. desember 2022.
4. ↑  «Mot Moskva». *nrk.no*. 19. september 2003. Besøkt 25. desember 2022.
5. ↑  «Freidig ferd mot Moskva». *nettavisen.no*. 19. september 2003. Besøkt 25. desember 2022.
6. ↑  «Drømmen om Moskva». *adressa.no*. 3. juli 2003. Besøkt 25. desember 2022.
7. ↑  «Amanda-nominasjonene klare». *nrk.no*. 29. juni 2004. Besøkt 25. desember 2022.

Eksterne lenker
---------------

* (en) *Mot Moskva* på Internet Movie Database Rediger på Wikidata

* (no) *Mot Moskva* i Nasjonalbibliotekets filmografi Rediger på Wikidata

* (en) *Mot Moskva* på AllMovie Rediger på Wikidata
**Tylden & Co. AS** er et norsk plateselskap. Selskapet ble startet av Audun Tylden og Tom Hovde i 1992. 

Selskapet gir ut musikk innen alle genre, men er kjent for å gi ut mye musikk innen danseband-sjangeren og har blant gitt ut album med artister som Ole Ivars, Ingemars, Steinar Engelbrektson Band, PK & Dansefolket, Anne Nørdsti, Hanne Mette, Vagabond, Pegasus, The Beatniks, Trond Erics, Trøste & Bære, Bjørns Orkester, Contrazt, Doodle Bugs, Dænsebændet, Gluntan, Lasse Johansen, Furulunds, Scandinavia og Rune Rudberg. 

Men selskapet har også gitt ut en mengde andre kjente norske artister som Odd Børretzen, Lava, Guren Hagen, Ivar Medaas, Elisabeth Andreassen, Ryfylke Visegruppe, Alf Cranner, Bare Egil Band, Mohr, Marianne Krogness, Gaute Ormåsen, Kjell Bækkelund og Olav Stedje.

Tylden & Co. markedsfører også lablene Hells Bells, Regatta, Satellitt og Subway og Store Norske Grammofon. Distribusjonen av plater går via Diskos Distribusjon AS hvor Tylden & Co as selv er medeier. I tillegg eier og driver selskapet salgsselskapet Bare Bra Musikk AS.

Daglig leder for Tylden & Co. er Tonje Hovde. Selskapet er medlem av bransjeorganisasjonene FONO og GRAMO.

Referanser
----------

1. ↑   Enhetsregisteret[Hentet fra Wikidata]

Eksterne lenker
---------------

* Hjemmeside

|  |  |
| --- | --- |
| Oppslagsverk/autoritetsdata | Brønnøysundregistrene **·** Discogs
 |
Tittelsiden til førsteutgaven av Goldbergvariasjonene.
**Goldbergvariasjonene** BWV 988 er en «klaviatursuite» (*Aria mit 30 Veränderungen*), opprinnelig for cembalo skrevet av Johann Sebastian Bach for en av hans elever. Suiten ble bygd over et sarabandetema fra *Anna Magdalenas lille bok* (med klaverøvelser), ispedd to folkemelodier mot slutten. Etter innledningen følger 30 variasjoner.

Eleven het *Johann Gottlieb Goldberg*, og var cembalist hos den russiske ambassadøren i Dresden (Grev Keyserlingk). Greven hadde vondt for å få sove, og hadde derfor musikere til å spille godnattmusikk. Greven likte komposisjonen så godt, at han betalte et honorar på hundre Louis d'or i rent gull. Dette var den beste betalingen Bach fikk for noe verk ellers.

Variasjonene ble utgitt som bind 4 i hans «Clavierübungen IV» i 1742.

Variasjonene er blitt mye spilt av konsertpianister gjennom årene. I nyere tid er særlig Glenn Goulds tolkning som er særlig kjent.

Verket er også transkribert, til to klaverer av Josef Gabriel Rheinberger (organist og komponist fra Liechtenstein)


Av andre arrangementer kan nevnes:

1938 – Józef Koffler, for strykeorkester transcription for orchestra / string orchestra
1984 – Dmitri Sitkovetsky, for strykertrio transcription for string trio
1987 – Jean Guillou, for orgel
1988 – Joel Spiegelman, for synthesizer [Kurzweil 250 Digital Synthesizer] [16]
1997 – József Eötvös, for gitar
1998 – Abram Bezuijen, orgel innspilling
2000 – Jacques Loussier, arrangement for jazz trio
2003 – Karlheinz Essl („Gold.Berg.Werk") for strykertrio og live-electronics
2007 – Simone Dinnerstein
2009 – Catrin Finch, komplett transkripsjon for harpe

Referanser
----------

1. ↑  *Damms store leksikon*. Oslo: Damm. 1986. ISBN 8251772567.
2. 1 2  *Cappelens musikkleksikon*. no: Cappelen. 1979. ISBN 8202036860.

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** LCCN **·** BNF **·** BNF (data) **·** SUDOC **·** NLA **·** BNE **·** BBC Things
 |
***Dalmatinerveien 101*** (engelsk: ***101 Dalmatian Street***) er en amerikansk animert TV-serie laget av Cara Speller og utviklet av Bill Peet og Dodie Smith. Serien vises på Disney Channel[*når?*]. Den var også den første TV-serien som ble vist på Disney XD, der serien også hadde premiere[*når?*].

Handling
--------

101 Dalmatian Street sentrerer seg rundt en stor familie på 99 små dalmatiner-valper, og navnene på alle valpene begynner med bokstaven **D** samt foreldrene deres, Doug og Delilah - hvorav sistnevnte er et tipp-oldebarn av Pongo og Perdita. Men hundeforeldrene lar ofte de eldste søsknene i valpeflokken, Dylan og Dolly, få ansvaret for resten av familien - samtidig som Doug og Delilah er opptatt med jobb.

Alle dalmatinerne bor for seg selv på adressen 101 Dalmatian Street, som ligger i Camden Town, London i det 21. århundre. Men hundene har ingen menneskelig tilsyn etter at deres opprinnelige eier Dodie Smith, en veldig eksentrisk milliardær, forlot alle hundene på eiendommen hennes når hun reiste sin vei for å leve videre en øy.

Rolleliste (stemmer)
--------------------

| Rolle | Skuespilleroriginalversjon | Skuespillernorsk versjon |
| --- | --- | --- |
| Dylan | Josh Brener | Dagfinn Lyngbø |
| Dolly | Michaela Dietz | Malin Pettersen |
| Delilah | Ella Kenion | Anette Amelia Hoff Larsen |
| Doug | Rhashan Stone | Christoffer Staib |
| Clarissa | Harriet Carmichael | Unn Vibeke Hol |

Eksterne lenker
---------------

* (en) *Dalmatinerveien 101* på Internet Movie Database Rediger på Wikidata

* (en) *Dalmatinerveien 101* på The Movie Database – TV Rediger på Wikidata
**Vaskeri** er betegnelsen på en bedrift som leverer tekstilservice og /eller vaskeritjenester. Det finnes mange ulike vaskerier, fra små virksomheter til store prosessindustrivirksomheter.

Vaskerier utfører industrivask av kundens egne tekstiler, som sengetøy, håndklær og arbeidstøy, men også vask av bekledningsartikler, duker, gardiner og annet for individuelle kunder.

Vaskeritjenester er et av fagene som var regulert i henhold til Lov om fagopplæring i arbeidslivet, som ble opphevet i 1998.

Faget heter Vaskerifaget og yrkestittelen er vaskerioperatør. Formell fagkunnskap dokumenteres med fagbrev.

Noen bedrifter tilbyr såkalt tekstilservice, som betegner et komplett serviceprogram for storkunder. Tekstilservice innebærer at bedriften driver utleie og vask/finishering av tekstiler, arbeidstøy, matter, mopper og lignende, samt utfører komplettering av beholdning, reparasjoner, individuell oppfølging av personlig arbeidstøy, vask og transport til/fra kunden. Kundene er ofte ulike former for industri- og off-shore-virksomhet, hoteller, restauranter, sykehus og institusjoner.

Referanser
----------

1. ↑  «Lov om fagopplæring i arbeidslivet». *lovdata.no*. Lovdata. Besøkt 24. november 2022.
2. 1 2  «Vaskerioperatør». *Utdanning.no*. Besøkt 24. november 2022.
3. 1 2  «Vaskerioperatør (fagbrev)». *vilbli.no - Videregående opplæring*. Fylkenes informasjonstjeneste for søkere til videregående opplæring. Besøkt 24. november 2022.
Nuruddin Farah
**Nuruddin Farah** (født 24. november 1945 i Baidoa, Somalia) er en fremtredende somalisk forfatter som har vunnet flere priser for sine bøker. 

Farah var sønn av en kjøpmann og hans kone som var poet. Som barn gikk han på skole i Kallafo, Ogaden, og han studerte engelsk, arabisk og amhariske språk. I 1963, tre år etter Somalias uavhengighet, ble Farah tvunget til å flykte fra Ogaden etter flere alvorlige grensekonflikter. Flere år etterpå, ble han tildelt en grad i filosofi, litteratur og sosiologi ved Panjab University i Chandigarh, India.

Etter å ha utgitt en novelle i sitt hjemland på somalisk språk, skiftet Farah på å skrive på engelsk og somalisk samtidig som han fremdeles studerte ved universitetet i India. Hans første roman, *From A Crooked Rib* utkom i 1970 og fortalte historien om en nomade-jente som flyktet fra et arrangert ekteskap med en mye eldre mann. Romanen ga ham tildels noe internasjonal anerkjennelse. På en tur til Europa etter utgivelsen av *A Naked Needle* (1976), ble Farah advart om at den somaliske regjeringen planla å arrestere ham på grunn av innholdet i hans siste utgivelse.

For å unngå å havne i fengsel i hjemlandet startet Farah på et selvpålagt eksil som skulle vare i 22 år. På denne tiden drev han med undervisning i flere land, blant annet USA, Tyskland, Italia, Sverige, Sudan, India og Nigeria. I 1990 mottok han et stipend fra et tysk akademi og han flyttet til Berlin. I 1996 besøkte han Somalia for første gang på mer enn tjue år. Senere flyttet han dit på permanent basis, og han bor nå sammen med sin andre kone og deres to barn i Cape Town. 

Farah er blitt tildelt flere litterære priser fra hele verden på grunn av sine bøker, og han har mange ganger blitt nominert til Nobelprisen i litteratur, som er en av de få større litterære priser som han fremdeles har til gode å bli tildelt.

Referanser
----------

1. ↑   Munzinger Personen, Munzinger IBA 00000022703, besøkt 9. oktober 2017[Hentet fra Wikidata]
2. ↑   Babelio, oppført som Farah Nuruddin, Babelio forfatter-ID 47151[Hentet fra Wikidata]
3. ↑   Brockhaus Enzyklopädie, Brockhaus Online-Enzyklopädie-id farah-nuruddin, besøkt 9. oktober 2017[Hentet fra Wikidata]
4. ↑   Discogs, Discogs artist-ID 437908, besøkt 9. oktober 2017[Hentet fra Wikidata]
5. ↑   www.neustadtprize.org, besøkt 5. juli 2022[Hentet fra Wikidata]
6. ↑   Swedish PEN Club, «Tucholskypriset», besøkt 26. november 2022[Hentet fra Wikidata]

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NKC **·** ICCU **·** BNE **·** CiNii **·** Munzinger (iba) **·** Discogs
 |
**Arvid Skogseth** (født 27. mars 1952) er en norsk bygdebokforfatter fra Steinkjer med hovedfag i Historie. Han har skrevet *Austrheim i fortid og notid*, som er et bokverk i fire bind om Austrheim sin historie. De tre første bindene er gårds- og slektshistorie, mens bind 4 er allmenn bygdehistorie fra 1800-2000. I tillegg har han gitt ut *Fedje og Folket*, som er gårds- og slektshistorie for Fedje. Høsten 2008 lanserte han første bind av gårds- og slektshistorie for Lindås Sokn. Det andre bindet kom høsten 2009. 1. november 2012 kom første bind av gårds- og slektshistorie for Sund kommune. Det er i alt planlagt fem bind i bokverket som har fått tittelen *Sund på søre Sotra*, etter en sang av Johannes Kleppevik med samme tittel.

I desember 2007 publiserte Skogseth en artikkel hvor han beviser at Nicolai Wergeland sin fra før av ukjente mormor var fra Radøy.

Referanser
----------

1. ↑  «Austrheim kommune: Austrheim i fortid og notid». Arkivert fra originalen 12. mars 2008. Besøkt 23. mars 2008.
2. ↑  «Fedje kommune: Fedje og folket». Arkivert fra originalen 23. oktober 2007. Besøkt 23. mars 2008.
3. ↑  Nikolai Wergelands ukjente mormor (WaybackMachine, versjon datert 15. april 2008).

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN **·** ISNI
 |
***Bukkene Bruse på badeland*** er en norsk bildebok for barn, skrevet av Bjørn F. Rørvik, illustrert av Gry Moursund og utgitt første gang i 2009. Boka bygger på eventyret om de tre bukkene Bruse, men forteller videre på den. De naivistiske illustrasjonene er utført i blandingsteknikk og inspirert av barnetegninger.

*Bukkene Bruse på badeland* har fått god kritikk. Den ble belønnet med Kulturdepartementets barnebokpris som «beste billedbok 2009». fikk sølv i kategorien «bildebøker» under Årets vakreste bøker 2010 og ble kåret til beste bildebok i Sverige 2012 av Bokjuryn. Boka har dessuten blitt en av Norges største bildeboksuksesser noensinne med 130 000 trykte eksemplarer fordelt på en rekke opplag fram til og med høsten 2014.

Boka er også gitt ut i Sverige (2012), Danmark, Frankrike, Færøyene og Sør-Korea.

Oppfølgeren *Bukkene Bruse vender tilbake* kom i 2014.

I 2014 satte Teatret Vårt i Molde opp en sceneversjon av *Bukkene Bruse på badeland*.

*Bukkene Bruse på badeland* (2023) ble i 2023 filmatisert av Qvisten Animation. I filmen finnes sangen «Badebussen» med DJ Mømø og Kjartan Lauritzen.

Se også
-------

* *Bukkene Bruse vender tilbake*, oppfølger fra 2014

Referanser
----------

1. 1 2 3  Intervju om *Bukkene Bruse på badeland* i *Dagens Næringsliv* 4.12.2014
2. ↑  Sitater fra anmeldelser
3. ↑
4. ↑  nrk.no 12. 3. 2010: *Pris for bukker på Badeland*
5. ↑  *Statsråd Huitfeldt delte ut Kulturdepartementets priser for barne- og ungdomsbøker 2009*
6. ↑  Årets vakreste bøker: vinnere 2010 Arkivert 7. desember 2014 hos Wayback Machine.
7. ↑  Oversikt over kåringene til den svenske Bokjuryn
8. ↑  CappelenDamms presentasjon av *Bukkene Bruse vender tilbake* (2014)
9. ↑  Teatret Vårts dramatisering av *Bukkene Bruse på badeland* Arkivert 10. desember 2014 hos Wayback Machine.
10. ↑  NRK Møre og Romsdal 7. 11. 2014: *Storsuksess for bukkene Bruse på badeland*

Eksterne lenker
---------------

* CappelenDamms presentasjon av boka
* nrk.no 23. 6. 2014: *Dette er Norges mest populære barnebok* (intervju)
* Bildeeksempler

Portal: Litteratur
**Peniskreft** er en kreftsykdom. Den har størst utbredelse blant eldre menn, primært menn over femti år, mens menn under førti år representerer om lag tyve prosent av tilfellene. En stor del av de rammede må amputere.

Den eksakte årsaken til peniskreft er ukjent. De vanligste risikofaktorene er røyking, oppsamling av sekret under forhudet på penis (smegma) samt trang forhud. Det blir dessuten antatt at det er et samband mellom mange HPV-virus og peniskreft. Dette gjelder først og fremst typene 16 og 18 som også er forbundet med livmorhalskreft. Derfor finner man høyere forekomst av peniskreft i områder med høy forekomst av livmorhalskreft. Kjønnsvorter er derimot ikke assosiaert med peniskreft da dette er to andre typer HPV; 6 og 11. Irritasjon på sår og vorter på penis er ofte de første symptomene på peniskreft. Dersom ikke sårene gror på noen uker, må lege oppsøkes.

Hvert år blir mellom tredve og femti menn rammet av peniskreft.[]

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon **·** NKC
 |
En inskripsjon datert til ca. 2130 f.Kr. «Lugalanatum fyrste av Umma ... bygget *E.GIDRU* [Septer] tempelet ved Umma, gravla hans fundamentavsetning [og] regulerte ordrene. På den tiden var Siium konge av Gutum [eller Kutum].» (Louvre) 
**Guteere** (også kalt *gutiere* eller *guti*) var et nomadisk folk fra Zagrosfjellene (på grensen av dagens Iran og Irak) i oldtiden. De oversvømmet sørlige Mesopotamia på den tiden det akkadiske rike gikk i oppløsning, en gang rundt 2154 f.Kr. Deres hjemland var kjent som *Gutium* (sumerisk kileskrift: 𒄖𒌅𒌝𒆠,*Gu-tu-umki* eller 𒄖𒋾𒌝𒆠,*Gu-ti-umki*).

Konflikter mellom folk fra Gutium og det akkadiske rike har blitt knyttet til sammenbruddet for akkaderne mot slutten av 2000-tallet f.Kr. Guteerne invaderte sørlige Mesopotamia og dannet et kongelig dynasti i Sumer. Den sumeriske kongeliste antyder at guterne styrte over Sumer i flere generasjoner som følge av akkadernes sammenbrudd.

Guteere har i omfattende grad blitt sett på som forfedrene til kurderne, også av dagens kurdere selv.

Opprinnelse
-----------

Lite er kjent om guteernes opprinnelse, materielle kultur eller språk. Samtidige kilder har gitt få detaljer og ingen særskilte gjenstander har blitt positivt identifisert. Da det finnes ingen tekster, bortsett fra personnavn, er det ikke mulig å verifisere dets språk opp mot andre. Navnene på gutisk-sumeriske konger antyder at språket ikke var nært beslektet til andre språk i regionen, inkludert sumerisk, akkadisk, hurrittisk, hettittisk og elamittisk.

Ettersom gueernes ikke synes å ha hatt et skriftspråk må forskere støtte seg på ytre kilder, ofte fordomsfulle tekster fra deres fiender. Eksempelvis framstiller sumeriske kilder gueerne som et «ulykkelig, barbarisk og griske folk fra fjellene». Deres periode i Sumer er framstilt som kaotisk og i henhold til sumeriske kongeliste var gueernes konger «…ingen av dem var berømte; de var deres egne konger og styrte således for tre [eller fem] år.»

Referanser
----------

1. ↑  ETCSL: *The Sumerian King List*. Arkivert fra originalen den 30. august 2010 hos *Wayback Machine*
2. ↑  ETCSL: *The Cursing of Agade*
3. ↑  ETCSL: *Sumerian king list*
4. ↑  Stokes, Jamie, red. (2009): *Encyclopedia of the Peoples of Africa and the Middle East*. Facts on File, s. 380.
5. ↑  Patton, Laurie L. et al. (2004): *The Indo-Aryan Controversy*, Routledge
6. ↑  Gadd, C.J. (1966): *The Dynasty of Agade and the Gutian Invasion*, The Cambridge ancient history, University Press
7. ↑  Eller, Jack David (1999): *Kurdish History and Kurdish Identity*, University of Michigan Press, s. 153.
8. ↑  ETCSL: *The victory of Utu-ḫeĝal*

Litteratur
----------

* Van De Mieroop, Marc (15. desember 2002): «Gutians», *Encyclopædia Iranica*.

|  |  |
| --- | --- |
| Oppslagsverk/autoritetsdata | Encyclopædia Britannica **·** World History Encyclopedia **·** Encyclopædia Universalis
 |
**Drammens Is,** lanserte i 1953 Gullkrone-isen, og det er der navnet kroneis oppsto, avbildet på isen var ett gutteansikt med krone på hodet, isen kostet også 1 krone i tidsrommet 1955 til 1970. Salget endret seg etter hvert fra små produkter til større dessert is. Rudolf Hansen som i 1953 hadde startet "Drammens iskremfabrikk" ga seg som direktør i 1976, da sønnen, Asbjørn Rudolf Hansen overtok. Drammens Is var en landsdekkende distributør av iskrem på lik linje med Diplom is som var eid av de Norske meieriene.

Historie
--------

Drammens Is hadde utviklet et unikt datasystem som styrte hele varestrømmen i distribusjonen, som holdt orden på alle varelagre, både i fryselagrene og bilene. Senere ble det mye utvikling, blant annet på et felt som bidro til at Drammens Is også tjente penger om vinteren, det ble utviklet et helautomatisk anlegg for fremstilling av kokosboller. På det meste ble det solgt 20 millioner kokosboller i året. Videre ble det fra 1982 utviklet salg og markedsføring av dypfryste ferdige hamburgere. Drammens Is hadde på 1990 tallet utviklet seg til landets tredje største iskremprodusent.

### bombeattentatet

4. juni 1997 ble bedriftens bygningsmasse totalskadet ved en bombeeksplosjon på naboeiendommen, da Bandidos sitt hovedkvarter i Drammen ble utsatt for ett attentat fra en rivaliserende motorsykkelklubb. Bomben var så kraftig at Drammens Is sine lokaler ble sprengt i stykker samtidig. En tilfeldig forbipasserende kvinne ble drept, og det ble gjort skader for rundt 280 millioner kroner.

### Slutten

I januar 1998 ble produksjonen overført til Bremen. Først etter at Nestlé hadde kommet til den erkjennelse at de ikke greide produksjonen ved sitt tyske anlegg, at det ble inngått avtale om at Nestlé-konsernet overtok 49% av aksjene i selskapet samt rettighetene til varemerkene. Iskremfabrikken i Drammen ble aldri gjenoppbygget grunnet store økonomiske tap.

Produkter
---------

De mest kjente produktene:

* Gullkrone
* Kjempe-Yes
* Hip
* Hawaii
* Mr.Yankee
* Break
* Luksuspinne
* Kjempe-Nuggi
* Sjokoladepinne
* Banansplit
* Nuggi
* Twin
* Kokosboller
* «På Minuttet» Pizza Pirog / Hamburgere

Referanser
----------

1. 1 2  «Nasjonalbiblioteket». *www.nb.no*. Besøkt 23. mai 2021.
2. 1 2  «Drammens Is | Drammen Byleksikon». *byleksikon.drmk.no*. Besøkt 23. mai 2021.

|  |  |
| --- | --- |
| Oppslagsverk/autoritetsdata | Drammen byleksikon
 |
**Hell jernbanebru** er en dobbeltsporet jernbanebru av stål over Stjørdalselva på Hell i Stjørdal kommune i Trøndelag. Den ble ferdig bygd i 2016 og erstattet den gamle brua fra 1902. Brua er en del av Trønderbanen mellom Trondheim og Steinkjer på Nordlandsbanen. Brua er 200 meter lang og 10 meter bred.

Brua forbinder sammen med Hell bru og Sandfærhusbrua bygdene sør for nedre del av Stjørdalselva med Trondheim lufthavn, Værnes.

Trafikale formål
----------------

Brua er en del av prosjektet Hell - Værnes.

Brua er en del av Nordlansbanen og trafikkeres av Nordlandsbanen og Trønderbanen Steinkjer-Trondheim-Røros (Lokalrute 26). Sammen med nytt dobbeltspor forbi Hell stasjon vil dette øke kapasiteten på banestreningen Værnes - Hell.

Utforming
---------

Brua er utformet av arkitekten Jean-François Blassel i firmaet RFR Ingénieurs.

Konstruksjon
------------

Brua er en bjelkebru konstruert som kassebru. Kassene i stålkassene er bygd i Gdynia i Polen. Brubanen er støpt i betong. Brubjelken hviler på 5 par pilarer og to landkar.

Byggemetode
-----------

Ferdig sveiste stålkasser ble jekket sammen på brobjelkene av hydrauliske jekker fra hver sin side av elva.

Se også
-------

* Hell bru
* Sandfærhusbrua
* Liste over broer i Norge
* Liste over broer i Norge etter lengde

Referanser
----------

1. ↑  «Hell-Værnes Mer om prosjektet - Bane NOR». Bane NOR SF. Arkivert fra originalen 5. mars 2017. Besøkt 5. mars 2017.
2. ↑  «Bygger for økt kapasitet og hastighet Hell-Værnes». Arkivert fra originalen 5. mars 2017. Besøkt 5. mars 2017.
3. ↑  «Over- og underbygning Hell-Værnes». Arkivert fra originalen 7. mars 2017.

Eksterne lenker
---------------

* *Artikkelen har ingen egenskaper for offisielle lenker i Wikidata*
**Drūkšiai** eller **Drysvjaty** (litauisk: Drūkšiai, belarusisk: Дрысвяты – *Drysvjaty*) er en innsjø på grensa mellom Litauen og i Belarus. Innsjøen, som med en flate på rundt 45 km² er Litauens største, ligger nær byen Visaginas i Utena fylke. Sjøen er kjølevannskilde for reaktorene i Ignalina kjernekraftverk, som er knyttet til sjøen gjennom to kanaler.

Innsjøen inneholder syv øyer. Den største dybden er 33,3 meter, og gjennomsnittsdybden er 7,6 meter. Innsjøbekkenet ble dannet i istiden av to isbreer som beveget seg vinkelrett på hverandre og grov ut to kanaler, den ene i retning nord-sør og den andre vest-øst. Sjøen har avløp gjennom elva Prorova, som renner mot sørøst inn i Vitebsk voblast i Hviterussland, hvor den munner ut i elva Dzisna.

Eksterne lenker
---------------

* (en) Drūkšiai Lake – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** LCCN **·** GeoNames
 |
*Denne artikkelen handler om den mytologiske kong Kefevs. For stjernebildet, se Kefeus*
Kefevs, maleri fra 840, Leyden University
**Kefevs** var ifølge gresk mytologi navnet på to herskere, farfar og barnebarn, i antikkens Aethiopia, der dagens Etiopia ligger. 

Kefevs’ avstamning er usikker. Han kan ha vært sønn av Belus, Agenor eller Agenors sønn Phoenix Hvis Belus var hans far, så var Akiroe, datter av Nilus, hans mor, og hans brødre var Danaus, Aegyptus og Fineus.

I mytologien
------------

Kefevs er kjent gjennom legenden om Persevs og Andromeda. Han var gift med Kassiopeia og far til Andromeda, som var forlovet med sin onkel, Kefevs’ bror, Finevs. Kefevs kongerike er noen ganger beskrevet som Aethiopa (Etiopia), men også Jaffa (Joppa) i Fønikia.

Kassiopeia skrøt av at hennes datter Andromeda var vakrere enn nereidene, og dette irriterte både havnymfene og havguden Poseidon. I den greske mytologiens regler for omgang med gudene skulle man vokte seg vel for hybris, hovmod, som går ut over grensene som gudene har satt for menneskelige handlinger. Som hevn for denne hybris sendte Poseidon en flom over Aethiopia og et havmonster (Cetus) som plaget folket. Kefevs rådspurte oraklet i Ammon som sa at forbannelsen ikke opphørte før datteren Andromeda ble ofret til Cetus. Andromeda ble lenket fast til en klippe ved havet som offer, men tilfeldighetene gjorde at idet Cetus dukket opp kom også helten Persevs forbi etter å ha drept gorgonen Medusa. Han drepte Cetus og befridde Andromeda. Etter at han også tok livet av frieren Finevs, giftet Persevs seg med Andromeda

Hos Hyginus heter Andromedas forlovede Agenor.

Etter å ha vært hos kongen i Aithiopia i ett år dro Persevs og Andromeda til hans hjemsted Serifos i Hellas. Kefevs, som ikke hadde noen andre etterkommere, hadde da en avtale om å få adoptere sitt første barnebarn, Perses og gjøre ham til sin etterfølger.

På stjernehimmelen
------------------

Kefevs ble, i den greske mytologiens tradisjon, etter sin død plassert på stjernehimmelen som stjernebildet Kefeus. Det er et av de 48 stjernebildene som ble beskrevet av den gresk/romersk/egyptiske astronomen Klaudios Ptolemaios i det 2. århundre e.Kr.

Referanser
----------

1. ↑  Herodot. *Historie, bok 7, kap. 61*.
2. ↑  Pseudo-Apollodorus. *Bibliotheca, 2.1.3*.
3. ↑  Nennus: Dionysiaca, 2.682-683
4. ↑  Hyginus. *De Astronomica,2.9.1.*
5. ↑  Nanna Lindefjeld-Hauge (1989). *Antikkens helter og guder*. Cappelen. s. 143. ISBN 82-02-11443-8.
6. ↑  Ovid (1989). *Ovids forvandlinger* **(dansk)**. Oversatt av Otto Steen Due. Centrum. s. 149 (bok 5, vers 210-235). ISBN 87-583-0524-6.
7. ↑  Hyginus, Fabulae 64
***Jenteloven*** er et studioalbum fra 1974, basert på et gruppearbeid ved Nationaltheatret, et stykke om fire kvinner fra samme arbeidsplass, tre vaskekoner og en kranfører. I stykket forholder de seg til sin virkelighet etter en arbeidskonflikt på jobben. Forestillingen var klart politisk, og endte opp i en appell om solidaritet og organisering.

Stykket var basert på intervjuer med kvinner og menn om kvinners situasjon i datidens Norge. Medvirkende var Gunnar Alme, Eilif Armand, Frøydis Armand, Anja Breien, Åsmund Feidje, Sigurd Haugen, Veslemøy Haslund, Kjell Kjær, Liv Køltzow, Truls Kwetzinsky, Lars Andreas Larssen, Finn Ludt, Katja Medbøe, Anne Marie Ottersen og Margrethe Aaby,

LP-plata ble utgitt sammen med trykt versjon av sangtekstene. Finn Ludt sto for musikken, merns musikkarrangem,entet var ved Sigurd haugan og Åsmund Feidje. Truls Kwetzinsky sto for plateomslaget, mens Harald Are Lund var produsent. Albumet ble innspilt høsten 1974 i Scanax Lydstudio.

Sporliste
---------

Side A
1. «Den eldgamle jenteloven» – 1:03
2. «Vi er nødvendige» – 1:20
3. «Jeg er jente» – 3:23
4. «Vi har ikke lært det» – 1:15
5. «Ellas sang om å være gift» – 2:20
6. «Peik, lille Peik» – 2:10
7. «Ottos sang om å være gift» – 1:53
8. «En liten kvinne» – 1:50

Side B
1. «Skravlemann og sykebror» – 1:38
2. «Reservearmeen» – 2:10
3. «Ingers morgensang» – 2:00
4. «Bæskanlari» – 2:45
5. «Nå henger klutene til tørk» – 1:13
6. «Vi er blitt lurt før» – 1:50
7. «Kvinner i streik» – 2:25
8. «Jenteloven» – 1:38

Kilder
------

* Platecover, sangtekstark, MAI 7405, Oslo 1974
**Dvergschnauzer** (FCI #183) Liten, kraftig, mer tettbygd enn slank, strihåret hunderase av tysk opprinnelse. Elegant og en forminsket utgave av en schnauzer, men uten dvergpreg. Den minste av schnauzervariantene.

Opprinnelse og alder
--------------------

Rasen er godkjent fra ca. 1903. Pinscher og Affenpinscher var sannsynligvis med på å danne rasen sammen med schnauzeren.

Utseende, anatomi og fysikk
---------------------------

Dvergschnauzeren er den minste av schnauzerne. Den blir ca. 30-35 cm i skulderhøyde. Vekten er på ca. 6 - 10 kg. Kvadratisk, mankehøyde tilsvarer ca. kroppslengde. Hodelengden tilsvarer halve lengden fra manken til haleansatsen. Har stri, hard og tett pels. Består av tett underull og ikke for kort hard dekkpels.

Den finnes i fire godkjente farger: salt/pepper, sort/sølv, sort og hvit. De to første er vanligst i Norge. 

Tidligere var det vanlig å kupere både hale og ører på denne hunden, men dette er nå forbudt i Norge.

Bruksområde
-----------

Egner seg godt som vakt- og familiehund. Den er en god turkamerat, og kan brukes i lydighet og agility.

Lynne og væremåte
-----------------

Tøff, aktiv, robust, "frisk" rase som er leken hele livet. Utholdenhet og årvåkenhet gjør den til en god familiehund (er glad i barn) Egner seg i en liten bolig. Har en del vaktinstinkt og vil gjerne gjøre seg opp sin egen mening først, før den f.eks. hilser på folk, men da det er overstått er den meget hengiven og "kosete".

Annet
-----

Pelsen vokser og må trimmes regelmessig. Stelles pelsen regelmessig, vil hunden ikke røyte.

Bilder
------

* 
* 
* Fin švartuoti hund Fin švartuoti hund
* 
* 
* 
* 
*

Se også
-------

* Schnauzer
* Riesenschnauzer

Eksterne lenker
---------------

* Norsk Schnauzer Bouvier Klubb
* NSBK avd. Oslo og Akershus
* NSBK Gruppe Rogaland
* NSBK Gruppe Hordaland
* NSBK Gruppe Aust / Vest – Agder
* NSBK Gruppe Trøndelag
* NSBK Gruppe Vestfold
* Dvergschnauzer Hvit på nett
* Dvergschnauzer på nett
* Dvergschnauzers på nett

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** NKC
 |
Tangen fort  Foto: Bamble kommune 
**HKB Langesund (1941–45) / Tangen Fort (1945–1993)** var et kystfort ved Langesund i Bamble kommune.

Etablert som Heeresküstenbatterie 984 (Hærkystbatteri 984) i mars 1941 av Deutsche Wehrmacht. Det hadde også under krigen betegnelsen «Stützpunkt Langesund», og ble i 1943 nummerert på nytt til 1./980 (1. batterie Heeresküsten artillerieregiment 980). Batteriet lå under Artilleriegruppe Larvik (HKAR 980). Under krigen gikk sperreområdet for kystfortet helt ned til bebyggelsen ved Skipperhuset. Etter krigen ble det brukt som HV-fort (bemannet av lokalt HV-personell fra området som flankefort i ytre Oslofjord). Tangen fort ble lagt ned i 1993.

Området er i dag fredet som naturvernsområde og åpent for publikum. Det finnes lite bevart av den tidligere militære aktiviteten i området; bygningsmassen er blitt revet og bunkerne er murt igjen. 
Langesundstangen som Tangen fort ligger på, er geografisk avgrenset fra resten av Langesund med Hesteklova, en ravine som skjærer igjennom Langesundshalvøya.

| * v
* d
* r
Artillerigruppe Larvik |
| --- |
| HKB 1/980 Langesund (Tangen fort) • HKB 2/980 Nevlunghavn (Oddane fort) • HKB 3/980 Rakke (Rakke fort) • HKB 4/980 Malmøen (Malmøya Fort.) • HKB 5/980 Vesterøen (Folehavna fort) • Heeresküsten-Lehr- Batterie Stavern (Skolebatteri ved Fredriksvern) |

Portal: Andre verdenskrig
Jesuittenes kollegium i Polotsk
Kollegiets bygninger i 1904
Foto fra 2012
**Jesuittenes kollegium i Polotsk** var et kollegium (tilsvarende en høyere videregående skole) i Polotsk (nå i Hviterussland) som da det ble stiftet var del av storhertugdømmet Litauen og så ble del av keiserdømmet Russland.

Den polske kongen Stefan Báthory erobret Polotsk i 1579 under Livlandskrigen og innbød jesuittordenen til byen i håp om at dette ville minske den russisk-ortodokse kirkes innflytelse i området.

Jesuittene opprettet et kollegium der i 1580, etter modell fra deres akademi i Vilnius (Wilno). Dets første rektor var Piotr Skarga. Et filosofisk fakultet tilkom i 1649 og et teologisk fakultet i 1737.

Etter den første deling av det polsk-litauske samvelde i 1772 ble Polotsk del av Det russiske rike. Dette berget kollegiet fra å gå under da jesuittordenen ble opphevet, ettersom den russiske keiserinne nKatarina den store ikke tillot det pavelige dekret å forkynnes i hennes rike.

Joseph de Maistre klarte å bevege tsar Aleksander I til å elevere kollegiet til *akademi* (ekvivalent med universitet) i 1812. Det varte bare i åtte år, for da utviste Aleksander I jesuittene og stengte deres skoler. Akademiets bibliotek hadde 60.000 bind som så ble spredt over forskjellige institusjoner i Øst-Europa.

Både Polotsk Statsuniversitet og det pavelige teologiske fakultet i Warszawa (etablert i 1998) anser seg som historiske arvtagere etter Polotsk-kollegiet. I 2005 ble kollegiets tidligere bygninger delvis gjenoppbygget og overført til Polotsk Statsuniversitet.

Viktige lærekrefter
-------------------

* Franciszek Kareu
* Gabriel Gruber
* Stanislaus Czerniewicz
* Gabriel Lenkiewicz

Viktige studenter
-----------------

* Walenty Wańkowicz, maler
* Stanisław Czerski, prest, grafisk kunstner, oversetter
* Fjodor Petrovitsj Tolstoj, kunstner
* Jan Roothaan

Referanser
----------

1. ↑  The Open Court, Volume 32, p. 293
2. ↑  Joseph de Maistre and His European Readers: From Friedrich Von Gentz to Isaiah Berlin, s. 223
3. ↑  Polotsk State University - Official website Arkivert 3. februar 2014 hos Wayback Machine.
4. ↑  «PWTW Collegium Bobolanum Historia». Arkivert fra originalen 22. oktober 2016. Besøkt 6. september 2016.
5. ↑  Учреждение образования «Полоцкий государственный университет» Arkivert 3. februar 2014 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
Herregården i Larvik Foto: John Nilsen 

**Herregården** er en herregård som ligger på Herregårdssletta i Larvik. Herregårdsbakken i Larvik starter her.

Herregården ble bygget som residens for Ulrik Frederik Gyldenløve, bygningen ble påbegynt i 1674 og stod ferdig til hans tredje bryllup med Antoinette Augusta von Aldenburg den 16. august 1677. Gyldenløve var første eier av Laurvigen grevskap og stattholder i Norge. Grevskapet gikk i arv til Gyldenløves etterkommere. Fortsatt er noen rom bevart fra den eldste fasen, mens de fleste rom i hovedbygningen har malte interiører fra 1730-årene. Gyldenløves sønn Ferdinand Anton Danneskiold-Laurvig påbygget tømmerbygningen til den form den har i dag. Dette skjedde i anledning kong Christian 6's norgesbesøk i 1733.

Opprinnelig lå Herregården utenfor byens grense, omgitt av en stor hage som strakte seg helt ned til sjøen i sør. 

Larvik og Omegns Museumsforening ble stiftet i 1916. Foreningen sørget for at Herrregården ble restauret til museum og arrangerte en rekke tilstelninger i mange tiår. I dag er Herregården en del av Larvik Museum.

Herregården ble fredet i 1923. 

Gjennom året huser Herregården en rekke kulturarrangementer.

Det er under utarbeidelse (2019) en helhetsplan for bevaring og restaurering av anlegget og uteområdene. Fra 2020 har det pågått arkeologiske undersøkelser i Herregårdens hage.

En pikeskulptur i bronse utført av billedhuggeren Hanna Jessen ble innkjøpt og plassert i Herregårdsparken.

En byste av Larvik og Omegns Museumsforening leder Hans Teilman Hansteen ble i 1963 plassert i enden av Bastionhagen, sør for hovedbygningen.

Referanser
----------

1. ↑  Parmann, Øistein 1921-1999 (1969). *Norsk skulptur i femti år*. Oslo: Dreyer. s. 174–175.
2. ↑  Krohn-Holm, Jan W. (1977). *Herregården i Larvik*. Larvik: Larvik og omegns museumsforening. s. 6.

Kilder
------

* Wasberg, Gunnar Christie, «I takt med Europa», Larvik grevskap, Utvikling og struktur, Oslo 1970

Eksterne lenker
---------------

* (en) Herregården i Larvik – kategori av bilder, video eller lyd på Commons Rediger på Wikidata
* Kulturarv i Vestfold fylkeskommune om Herregården
* Tv-serien ARVEN om Herregården
* Larvik turistkonto
* TV-program fra Herregården, NRK 13. februar 1969
* (no) «Herregården i Larvik». *Kulturminnesøk*. Riksantikvaren – Direktoratet for kulturminneforvaltning.
* Herregården på Larvik museums nettsted
* Om hagearkeologi på Larvik museums nettsted

| * v
* d
* r
Vestfoldmuseene |
| --- |
| Aluminiummuseet  **·** Berger museum  **·** Eidsfoss Jernverksmuseum  **·** Haugar Vestfold Kunstmuseum  **·** Herregården i Larvik  **·** Hvalfangstmuseet  **·** Larvik Museum  **·** Larvik Sjøfartsmuseum  **·** Midgard vikingsenter  **·** Munchs hus  **·** Samlingsforvaltningen  **·** Vestfoldarkivet  **·** Slottsfjellsmuseet  **·** «Southern Actor» |

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
Fra kjøkkenet i det spartanske huset. Munch omtalte selv huset som «det eneste hyggelige huset jeg har bodd i»
**Nygårdsgrunn**, eller **«Munchs hus»**, er et strandhus i Åsgårdstrand i Horten kommune. Det er kjent som et kunstnerhjem ettersom maleren Edvard Munch (1863–1944) bodde her i lange perioder. Munch kom først til Åsgårdstrand i 1885 sammen med sin familie, og oppholdt seg her de fleste somrene til 1905, og fra 1898 i huset han selv eide. Inntil 1905 kom han regelmessig, senere mer sporadisk. 

Hovedhuset kan dokumenteres tilbake til 1830 gjennom en såkalt grunnseddel, men er antakelig eldre. Fiskeren Hans Hansen Bollerød eide huset i 1845 og fram til han døde i 1895. Edvard Munch kjøpte huset av sønnen Adolf Hansen Bollerød for 900 kroner. 

Munchs ateliér var i et separat hus som han lot oppføre på tomten. Det ble siden revet, men er gjenoppført slik det var. 

Selve huset er skildret i Munchs kunst, og en rekke av hans kjente bilder er utført her, ikke minst de syv variantene av *Pikene på broen* og de fem variantene av *Kvinnene på broen*. Også *Melankoli* (1892), *Stemmen* (1892), *Sjalusi* (1895) er malt i eller har motiver fra Åsgårdstrand. Broen som Munch malte ble revet allerede i 1904, og deretter kom det en molo på samme sted.

Etter Munchs død i 1944 kjøpte kommunen boligen av hans søster Inger, som hadde arvet det; huset ble åpnet som museum i 1947. I dag er Nygårdsgrunn det eneste viktige sted som er bevart etter han.

Eiendommen er i dag museum, og Museet Munchs hus er en avdeling i Vestfoldmuseene. Eiendommen ble i 2013 fredet av Riksantikvaren.

Litteratur
----------

* *Norske kunstnerhjem*; temanummer av *Fortidsvern*; nr 3, 2005
* Finn Jor og Jiri Havran. *Norske kunstnerhjem*. Boksenteret, 1997 (*bokhylla.no – fulltekst)*

Eksterne lenker
---------------

* Haugar - Vestfold kunstmuseum: *Kjærlighetens strand, Edvard Munch og Åsgårdstrand*
* digitaltfortalt.no *Edvard Munchs hus i Åsgårdstrand*
* Munchs hus
* Kulturarv i Vestfold fylkeskommune om Edvard Munchs hus
* Tv-serien ARVEN om Edvard Munchs hus
* (no) «Munchs hus». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Vestfoldmuseene |
| --- |
| Aluminiummuseet  **·** Berger museum  **·** Eidsfoss Jernverksmuseum  **·** Haugar Vestfold Kunstmuseum  **·** Herregården i Larvik  **·** Hvalfangstmuseet  **·** Larvik Museum  **·** Larvik Sjøfartsmuseum  **·** Midgard vikingsenter  **·** Munchs hus  **·** Samlingsforvaltningen  **·** Vestfoldarkivet  **·** Slottsfjellsmuseet  **·** «Southern Actor» |
Eksempel på et webskjema med attributt–verdi-par
En **attributt–verdi-par** er en datarepresentasjonsmetode i datasystemer hvor dataoppføringene opptrer i par (2-tupler) bestående av en attributt (en egenskap av et objekt, for eksempel type eller navn) og en verdi. Det er en grunnleggende representasjon av data i datasystemer og applikasjoner.

Andre navn kan være **nøkkel–verdi-par**, **navn–verdi-par** eller **felt–verdi-par**.

Designere ønsker ofte en åpen datastruktur som gir rom for fremtidige utvidelser uten å endre eksisterende kode eller data. Det kan da være hensiktsmessig at hele eller deler av datamodellen uttrykkes som en samling av 2-tupler på formen <`*attributtnavn*, *verdi*`> hvor hvert element er et attributtverdipar. Avhengig av applikasjon og implementering kan attributtnavn enten være unike eller ikke.

Eksempler på bruk
-----------------

Noen eksempler hvor informasjon representeres som attributtverdipar er:

* Epost, i RFC 2822 topptekst
* Spørrestrenger i nettadresser
* Valgfrie elementer i nettverksprotokoller, som for eksempel IP hvor de ofte vises som TLV (*type-lengde-verdi*) tripletter
* Bibliografisk informasjon, som i BibTeX og Dublin Core metadata
* Element-attributter i SGML, HTML og XML
* Noen typer database-systemer, særlig nøkkel–verdi-databaser (et datalagringsparadigme designet for å lagre, hente og administrere assosiative tabeller)
* Windowsregister-oppføringer
* Miljøvariabler

Bruk i dataspråk
----------------

Noen dataspråk implementer attributtverdipar (eller oftere *samlinger* av attributtverdipar) som standard språkfunksjoner. De fleste av disse implementerer den generelle modellen for en assosiativ tabell, altså en uordnet liste over unike attributter med tilknyttede verdier. Som et resultat er de ikke helt generelle, og kan for eksempel ikke brukes til å implementere elektroniske epostoverskrifter (som er ordnede og ikke-unike).

I noen applikasjoner har attributtverdipar en verdi som inneholder en nøstet samling av attributtverdipar (objekter inni objekter). Noen serialiserings-formater som JSON støtter vilkårlig dyp nøsting. Andre datarepresentasjoner er begrenset til ett nivå med nøsting, som for eksempel INI-initialiseringsfiler med seksjon, navn og verdi.

Se også
-------

* Attributt, «en egenskap av en egenskap»
* Entitet–attributt–verdi-modell
* Metadata
* Nøkkel-verdi-database
* Spørrestreng

Referanser
----------

1. ↑  Peter W. Resnick. «Internet Message Format». Besøkt 2. oktober 2018.
2. ↑  «JSON Objects». Besøkt 2. oktober 2018.
**San Remo-konferansen** var et møte avholdt i San Remo i Italia 19.-26. april 1920 mellom første verdenskrigs allierte seiersmakters ledende menn i øyemed å klargjøre en rekke spørsmål etterlatt åpne etter krigen og konferansen i Paris i 1919. Her gav man en preliminær behandling av blant annet det tyske krigsskadeserstatningsspørsmålet, oppdelningen av det i krigen beseirede osmanske rike og fredsslutningen med Tyrkia.

Til stede var representanter fra Storbritannia, Frankrike, Italia og Japan, samt USA som observatør. Her ble besluttet at Frankrike skulle få mandat for Syria og Libanon og at Storbritannia skulle få mandat for Mesopotamia (Irak) og Palestina, Palestinamandatet. Vedrørende sistnevnte bekreftet de allierte den såkalte Balfourerklæringen om et «jødenes nasjonale hjem» der. Til Frankrike ble det gitt oppdrag om militær beskyttelse av Kilikia, og Italia fikk en lignede oppgave i Adana. Konferansen godkjente også i store trekk fredsvilkårene for Tyrkia som så ble undertegnet i Sèvres 10. august 1920.

Litteratur
----------

* (sv) San Remo i *Nordisk familjebok* (2. utgaves supplement, 1926)

Eksterne lenker
---------------

* Encyclopædia Britannica

Portal: Første verdenskrig

|  |  |
| --- | --- |
| Oppslagsverk/autoritetsdata | Encyclopædia Britannica
 |
**KGB dans & ballett** (tidligere *Kristine Glennes Ballettskole*), grunnlagt i 1981 av Kristine Glenne, er en danse- og ballettskole med avdelinger i Asker, Bærum og vestre Oslo/CC Vest.

Skolen tilbyr undervisning i de sceniske dansefagene, som klassisk ballett og jazzdans, samtidsdans, musikaldans, girl style, hiphop og breakdance. I 2010-2014 hadde skolen Hip Hop Garasjen, en egen avdeling for hip hop fagene. Undervisningen tilbys aldersgruppene fra 3 år og på alle nivåer fra nybegynner til avansert. Skolen har også noen kurs for voksne. Skolen er kjent for sine forestillinger som settes opp i kommunenes kulturhus og teater. I tillegg til kursvirksomhet har skolen flere kompanier/grupper som er for de elevene som er ekstra talentfulle innen sine dansefag; KGB-kompaniet og KGButtene (som er en egen organisasjon), KGBeat, KGBeans, KGBalletten, KGBoys, Ballettkompaniet og KGBubbles.

Referanser
----------

1. ↑  «KGB dans & ballett er 40 år – intervju med Kristine Glenne og Siri Vestnes» **(norsk)**. danseinfo.no. Besøkt 28. oktober 2021.

Eksterne lenker
---------------

* Skolens hjemmeside

Portal: Oslo
***Careful What You Wish*** For er en amerikanske thriller fra 2015 regissert av Elizabeth Allen Rosenbaum. Hovedrollene spilles av Nick Jonas, Isabel Lucas, Graham Rogers og Dermot Mulroney. Filmen hadde premiere den 10. juni 2016.

Handling
--------

Doug Martin tilbringer sommerferien sammen med foreldrene sine i huset deres ved en innsjø. Når den velstående Elliot Harper (spilt av Dermot Mulroney) flytter inn ved siden av dem blir Doug umiddelbart tiltrukket av Elliots unge kone Lena Harper. Elliot ansetter Doug for å jobbe på en seilbåt han eier og dette gir Doug en unnskyldning for å ofte samhandle med Lena, som ofte er alene fordi Elliot ofte er på forretningsreiser. Etter hvert innleder Lena og Doug en affære, og Doug mister jomfrudommen sin til Lena. Men Lena advarer Doug om Elliots besittende og sjalu natur.

Lena viser også tegn på fysisk mishandling, som hun sier er på grunn av Elliot. En natt kontakter Lena ham, og ber ham komme hjem til henne. Der oppdager han Elliot død på gulvet. Lena påstår at Elliot hadde angrepet henne, og at hun ved et uhell drepte ham når hun kjempet tilbake. Lena overbeviser Doug om å hjelpe henne med å dekke over at hun førte til Elliots død.

Men en etterforsker ved navn Angie Alvarez (spilt av Kandyse McClure) dukker opp for å etterforske Elliots død, og Doug oppdager at Lena kommer til å få utbetalt en livsforsikring på 10 millioner dollar etter ektemannens dødsfall. Mistanken faller raskt på Doug, og han blir mer og mer nervøs på grunn av oppmerksomheten som blir rettet mot ham fra Angie og byens sheriff (spilt av Paul Sorvino). Men etter hvert innser Doug at Lena har manipulert ham hele tiden, med den hensikt å gi ham skylden for å ha myrdet Elliot.

Lena påstår at Doug hadde fulgt etter henne og voldtatt henne, og deretter myrdet Elliot i et sjalu raseri. Dougs forsøk på å bevise sin uskyld blir flere ganger forhindret, antagelig på grunn av Lena. For eksempel blir en gartner som hadde lagt merke til Doug og Lena sammen også myrdet, før politiet rekker å snakke med ham. Doug innser at Angie Alvarez faktisk er Lenas hemmelige kjæreste, og har vært hennes medskyldige hele tiden. Angie og Lena flykter deretter fra landet på et privatfly, for å hindre at de blir avslørt og arrestert.

Skuespillere
------------

* Nick Jonas som Doug Martin
* Isabel Lucas som Lena Harper
* Paul Sorvino som en Sheriff
* Kandyse McClure som Angie Alvarez
* Graham Rogers som Carson
* Dermot Mulroney som Elliott Harper
* Marc Macaulay som Gordon
* John Driskell Hopkins som Gus
* Alexter Avest som Emma Shalloway
* David Sherrill som Brian
* Kiki Harris som Emily Martin
* Jay Potter som Richard.

Eksterne lenker
---------------

* Internet Movie Data Base
* Rotten Tomatoes
* trailer, Youtube.com